《送万载主簿舒怀庆》
宋代·王绅

严冬十一月，木落天雨霜。有客捧除书，远道之宜阳。

青年富文学，鼓箧居上庠。蜚声迈群英，荦荦锥处囊。

一官职勾稽，枳棘栖凤凰。行远必自迩，出奇无循常。

古来贤达士，耿耿勋名芳。上致君主圣，下使斯民康。

勖哉崇令德，冀尔光吾乡。

作者简介：宋人。神宗元丰初内官。效王建作宫词百首。